"Koalitsioone ei pane paika Brüssel, jõujooned paneb paika kõrgema võimu kandja," sõnas Keskerakonna juht ja peaminister Jüri Ratas Euroopa Parlamendi ALDE fraktsiooni juhi Guy Verhofstadti kirja kohta. Ratase sõnul on mitu inimest ALDE-st ka toetust avaldanud. Justiitsminister Urmas Reinsalu meenutas, et kui 2015. aastal läks euroskeptiline erakond Põlissoomlased Soomes võimuliitu, kasutati toona erakonna ja selle liidrite aadressil "avalikult fašisti nimetust". Samas pälvis toonane Põlissoomlaste liider Timo Soini Maarjamaa Risti II klassi teenetemärgi.
"Koalitsioone ei pane paika Brüssel, jõujooned paneb paika kõrgema võimu kandja," kommenteeris Ratas Verhofstadti kirja talle, milles palub mitte moodustada koalitsiooniga EKRE-ga. Belgia endisest peaministrist eurosaadik nimetab "paremäärmuslikuks erakonnaks, mis meenutab Euroopa fašistlikke režiime".
Justiitsminister Urmas Reinsalu EKREt Põlissoomlaste erakonnaga. "Ma mõistan suurepäraselt neid muresid, mis on Eesti ühiskonnas. Need mured peavad saama vastuse, seepärast alustasime kõnelusi julgeolekust ja välispoliitikast." Ta meenutas, et kui euroskeptiline ja populistlik erakond Põlissoomlased astus Soomes võimuliitu, kutsuti erakondlasi fašistideks. Samas pälvis toonane Põlissoomlaste liider Timo Soini Maarjamaa Risti II klassi teenetemärgi.
"Vaevalt, et meie hakkame Belgiat õpetama," sõnas Reinsalu. Ta lisas, et Verhofstadti koduerakond Avatud Flaami Liberaalid ja Demokraadid moodustas valitsuse koos flaami rahvuslaste erakonnaga N-VA.
Keskerakonna aseesimees Jaanus Karilaid ütles, et Euroopa Parlamendi ALDE fraktsiooni juhti Guy Verhofstadt kaugeneb Eesti siseasjadesse sekkumisega parlamentaarse demokraatia väärtustest.
"Ligi 100 000 inimest on EKRE poolt hääletanud, 130 000 Keskerakonna poolt ning Isamaa poolt 64000 inimest ehk koalitsioon esindaks üle 51% valijaid," ütles Karilaid. "Brüsselist ei tohiks küll mingeid suuniseid tulla, kuidas 3. märtsil antud hääli koalitsiooniks moodustada."
Karilaid ütles, et ALDE juht sekkus iseseisva riigi siseasjadesse. "Keskerakond püüab kokku panna laiapõhjalist valitsust, mis kõnetaks võimalikult suurt osa ühiskonnast," sõnas Karilaid. "Laiapõhjalise valitsuse eesmärk on selline lepe, kus kellegi programmiline nurk ei lõhestaks ühiskonda."
Karilaid tõdes, et valimisvõidu maha mänginud Reformierakond püüab kolmikliidu vastu kahetsusväärselt üles kütta hüsteeriat ja õõnestada Eesti rahvusvahelist mainet. "Reformierakonnal on halb komme upitada oma parteid Eesti arvelt," ütles Karilaid.
Euroopa Parlamendi ALDE fraktsiooni juht Guy Verhofstadt saatis teisipäeval Eesti peaministrile ja Keskerakonna esimehele Jüri Ratasele e-kirja, milles kutsus üles loobuma plaanist moodustada valitsuskoalitsioon, kuhu kuulub Eesti Konservatiivne Rahvaerakond (EKRE). Ratas ütles pärast EKRE ja Isamaa esindajatega peetud kohtumist ajakirjanikele, et talle on mitu inimest ALDE-st ka toetust avaldanud.